DH. V36.42061. HOBBYKART, S. C., SOLICITA MODIFICACIÓN DA AUTORIZA-CIÓN OUTORGADA POR RESOLUCIÓN DE DATA 24.05.2013
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 07/03/2016)

HOBBYKART, S. C., de conformidade co artigo 261 do Regulamento do dominio público hidráulico, solicita a modificación da autorización outorgada por resolución de Augas de Galicia de data 24/05/2013 consecuencia da existencia de dous novos puntos de vertido de augas residuais pluviais depuradas procedentes das súas instalacións adicadas a unha pista de karts asentada no lugar de Casal de Eirigo (t. m. Valga). As augas residuais pluviais procedentes da zona sur das instalacións que entran en contacto coa pista de karts (11.380 m3/ano), serán tratadas tras a súa recollida por unha rede de drenaxe nun separador de hidrocarburos prefabricado coalescente con obturación e desarenador de dimensións 1,7 m de lonxitude e 1,1 m de altura. As augas residuais pluviais depuradas serán vertidas, previo paso por unha arqueta de toma de mostras, por infiltración no terreo (cunca do río Ulla), a través dunha zanxa filtrante de dimensións 3 x 3 x 2 m constituída por xeotextil e grava. As coordenadas UTM do punto de vertido destas augas residuais pluviais depuradas por infiltración no terreo (cunca do río Ulla) serán as seguintes: X=530.785; Y=4.724.383 (datum ETRS89). As augas residuais pluviais procedentes da zona norte das instalacións que entran en contacto coa pista de karts (1.380 m3/ano), serán tratadas tras a súa recollida en dous sumidoiros nunha arqueta separadora de graxas realizada cun aro prefabricado de formigón de 1 m de altura con base de formigón e constituída por un deflector de sólidos de 50 cm de altura e un dispositivo de toma de mostras previo á saída do vertido ao dominio público. As augas residuais pluviais depuradas serán vertidas por infiltración no terreo (cunca do río Ulla), a través dunha zanxa filtrante de dimensións 1 x 1 x 1 m constituída por xeotextil e grava. As coordenadas UTM do punto de vertido destas augas residuais pluviais depuradas por infiltración no terreo (cunca do río Ulla) serán as seguintes: X=530.681; Y=4.724.532 (datum ETRS89). As augas residuais domésticas xeradas nas instalacións (135 m3/ano) son tratadas nunha fosa séptica prefabricada deseñada para 12 habitantes equivalentes de dimensións 1,23 m de diámetro e 1,97 m de lonxitude e 2,20 m3 de capacidade e posteriormente vertidas por infiltración no terreo (cunca do río Ulla) mediante pozo filtrante de dimensións 3,2 m de altura e 1,2 m de diámetro no punto de coordenadas UTM (ETRS89): X=530.785; Y=4.724.374. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, a 17 de febreiro de 2016.—A Xefa da Área de Vertidos, Jacek Piotr Requeson Moumou.